Komið hefur í ljós að íslenskur sendierindrekii færði Noregskonungi kveðju í bundnu máli árið 1952 . Þáverandi sendherra , Bjarni Ásgeirsson , sendi þá Hákoni VII kveðjubrag á afmælisdegi konungs , 3. ágúst . Í fyrstu stöku kvæðisins stendur : Ég Noregs fylki flyt í dag að fornum hætti kveðjubrag . Öll veröld kennir konung þann , er kom og sá og ríkið vann . Sama dag flutti sendiherrann erindi í útvarpi á Íslandi og birtist það í Tímanum fáeinum dögum síðar , 7. ágúst 1952 . Ástæða er til að rifja þetta upp í tilefni af áheyrn fjögurra Íslendinga og fjögurra Norðmanna hjá konungi 10. nóvember sl. , en við það tækifæri var Haraldi V. afhent eintak af nýrri þýðingu Íslendingasagana á norsku í fimm bindum og Þórarinn Eldjárn , skáld og rithöfundur , flutti konungi drápu . Þetta er í fyrsta skipti , svo vitað sé , að íslenskt skáld flytur Noregskonungi drápu í konungshöllinni , frá því á þrettándu öld . Í samtali undirritaðs við Þórarinn Eldjárn eftir athöfnina kom fram að fyrrverandi forseti Alþingis , Ásta Ragnheiður Jóhannessdóttir , ætti í fórum sínum eintak af kveðskap Bjarna Ásgeirssonar til konungs , en Bjarni var afi Ástu Ragnheiðar . Óskaði undirritaður eftir að fá eintak af kvæðinu og fylgir það hjálagt . Í útvarpsávarpi sendiherrans , kennir margra grasa , en þar er m.a. að finna þessa eftirminnilegu setningu : " ..... það hljómar dálítið ótrúlega , að einmitt Íslendingar , - sú þjóð sem er hvað minnst um konunga gefið , - hafi lagt grundvöllinn að hinni miklu konungshollustu frænda vorra Norðmanna . Samt mun það svo vera . " Kveðjubragur Bjarna Ásgeirssonar í heild sinni fer hér á eftir , en norsk útgáfa hans var einnig flutt í norska útvarpinu 1952 : Höfundur er sendiherra Íslands í Noregi